ΓΡΑΠΤΗ ΕΡΩΤΗΣΗ E-3362/00

υποβολή: Chris Davies (ELDR) προς την Επιτροπή

(27 Οκτωβρίου 2000)

Θέμα: Δουλική εργασία στην Ινδία, το Νεπάλ και το Πακιστάν

Στην Ινδία, το Νεπάλ και το Πακιστάν είναι κοινή πρακτική αυτοί που έχουν κάποια οφειλή να μεταβάλλονται ουσιαστικά σε σκλάβους των δανειστών τους και να εξαναγκάζονται να δουλεύουν γι αυτούς επί πολλές ώρες, αμειβόμενοι ελάχιστα ή και καθόλου.

Προτίθεται η Ευρωπαϊκή Επιτροπή να ασκήσει πίεση στις εν λόγω χώρες για να σταματήσουν αυτές οι πρακτικές; Έχει τεθεί το πρόβλημα αυτό στις πολυμερείς συνομιλίες με την Ινδία, το Νεπάλ και το Πακιστάν;

Απάντηση του κ. Patten εξ ονόματος της Επιτροπής

(5 Δεκεμβρίου 2000)

Η Επιτροπή γνωρίζει καλά ότι οι κοινωνικά μειονεκτούσες και οι περιθωριακές ομάδες, ειδικότερα τα κορίτσια και οι γυναίκες, είναι ιδιαίτερα ευάλωτες σε πρακτικές εργασίαςπό καθεστώς δουλείας της μορφής που περιγράφει το Αξιότιμο Μέλος του Κοινοβουλίου.

Τέτοιου είδους πρακτικές είναι εν γένει ριζωμένες στις συνθήκες απόλυτης ένδειας που ενισχύουν τουςφιστάμενους κοινωνικούς φραγμούς και τις μορφές εθνικών και θρησκευτικών διακρίσεων, όχι μόνο στις χώρες που αναφέρονται από το Αξιότιμο Μέλος του Κοινοβουλίου αλλά επίσης σε πολλές άλλες χώρες με χαμηλούς κοινωνικούς δείκτες, συμπεριλαμβανομένων των ευρωπαϊκών χωρών.

Συνεπώς, η αναπτυξιακή στρατηγική της Επιτροπής, ειδικότερα στον τομέα της ανάπτυξης, αποσκοπεί κατά κύριο λόγο στη μείωση του επιπέδου της φτώχειας και ως εκ τούτου στην ενίσχυση των ομάδων που είναι πιθανότερο να πέσουν θύματα της πρακτικής που περιγράφει το Αξιότιμο Μέλος του Κοινοβουλίου. Η Επιτροπή διεξάγει ενεργό διάλογο με τις τρεις χώρες που ανέφερε το Αξιότιμο Μέλος του Κοινοβουλίου σε θέματα ανάπτυξης και οικονομικής συνεργασίας ο οποίος αποσκοπεί στη μείωση της φτώχειας, στον εκσυγχρονισμό των οικονομικών οργανισμών και στην εξασφάλιση των απαραίτητων συνθηκών για τη δημιουργία θέσεων απασχόλησης.

Στην Ινδία, η Επιτροπή διέθεσε το μεγαλύτερο μέρος της αναπτυξιακής βοήθειας στην προώθηση βασικού κυβερνητικού προγράμματος που αποσκοπεί στην εξασφάλιση ότι εντός της πρώτης δεκαετίας της τρέχουσας νέας χιλιετίας όλα τα παιδιά σχολικής ηλικίας θα έχουν πρόσβαση στη στοιχειώδη εκπαίδευση, ακόμη και στα πλέον απομακρυσμένα χωριά. Η εξασφάλιση της πρόσβασης στη στοιχειώδη εκπαίδευση για όλο τον πληθυσμό είναι απαραίτητη για την εξάλειψη των συνθηκών που διευκολύνουν τη παιδική και καταναγκαστική εργασία και την εργασίαπό καθεστώς δουλείας. Η Επιτροπή συγχρηματοδοτεί επιπλέον δεκάδες μη κυβερνητικών οργανώσεων που διαχειρίζονται προγράμματα κοινωνικής δράσης τα οποία συμβάλλουν στην οικονομική και κοινωνική ενίσχυση των ενδεέστερων τμημάτων του πληθυσμού.

Όσον αφορά το Πακιστάν, η Επιτροπή θα εξακολουθήσει να θέτει στις αρχές το ζήτημα της παιδικής εργασίας και της εργασίαςπό καθεστώς δουλείας. Η Επιτροπή συνιστά το βασικό εταίρο στο διεθνές πρόγραμμα της Διεθνούς Οργάνωσης Εργασίας για την εξάλειψη της παιδικής εργασίας (IPEC) που αποσκοπεί στην καταπολέμηση των πρακτικών καταχρηστικής παιδικής εργασίας και εργασίαςπό καθεστώς δουλείας μέσω μέτρων πρόληψης, απομάκρυνσης και αποκατάστασης. Σε συνέδριο για τα ανθρώπινα δικαιώματα, τον Απρίλιο του 2000, η κυβέρνηση του Πακιστάν ανήγγειλε το πρόγραμμα δράσης που θα ακολουθήσει για την αντιμετώπιση του προβλήματος της εργασίαςπό καθεστώς δουλείας. Η εν λόγω κυβέρνηση θέσπισε προσφάτως ειδικό ταμείο για την εκπαίδευση των εργαζόμενων παιδιών και την αποκατάσταση των απελευθερωθέντων δουλοπάροικων, ενέργεια που επί μακρόνποστηριζόταν στο πλαίσιο του διαλόγου και των προγραμμάτων συνεργασίας της Επιτροπής.

Η Επιτροπή συνεργάζεται επί του παρόντος στενά με τις αρχές του Νεπάλ προκειμένου να καταρτίσει αποτελεσματικά προγράμματα που ανταποκρίνονται στο κυβερνητικό διάταγμα της 17ης Ιουλίου 2000 με το οποίο απαγορεύεται η πρακτικής της εργασίαςπό καθεστώς δουλείας.